**ATRIBUȚII – Consilier, clasa I, grad profesional debutant – Serviciul relații internaționale și afaceri europene**

* a) pe bază de mandat, aprobat de către prim-ministru, cu avizul Secretariatului General al Guvernului, asigură participarea, elaborează și fundamentează pozițiile României în procesul de negociere și adoptare a inițiativelor la nivel european, în domeniul său de competență, potrivit cadrului normativ privind organizarea și funcționarea Sistemului național de gestionare a afacerilor europene în vederea participării României la procesul decizional al instituțiilor Uniunii Europene, cu modificările și completările ulterioare;
* b) asigură îndeplinirea, în domeniul de competență, a obligațiilor decurgând din calitatea României de stat membru al Uniunii Europene, inclusiv în ceea ce privește transpunerea și/sau crearea cadrului juridic de aplicare directă a actelor juridice obligatorii ale Uniunii, implementarea și monitorizarea aplicării acestora;
* c) elaborează, în colaborare cu Serviciul juridic și resurse umane, cadrul normativ necesar implementării politicilor, prin transpunerea normelor europene în domeniul societății informaționale, tehnologiei informației, al interoperabilității sistemelor informatice și al transformării digitale, în procesul de armonizare a legislației naționale cu cea a Uniunii Europene;
* d) asigură negocierea și definirea programelor de finanțare, inclusiv programele operaționale cu impact asupra domeniului transformării digitale și societății informaționale;
* e) coordonează aplicarea acordurilor internaționale la care România este parte în domeniul tehnologiei informației și societății informaționale;
* f) asigură, în colaborare cu celelalte structuri funcționale din cadrul Autorității, negocierea și urmărirea derulării Acordurilor de cooperare în domeniul de competență al ADR cu alte organisme din state europene sau internaționale;
* g) participă la întâlniri și evenimente organizate, la nivel intern și internațional, și reprezintă România, pe bază de mandat aprobat de către Președintele Autorității, în organisme internaționale de cooperare, în domeniul său de competență, în condițiile legii;
* h) colaborează, pe bază de mandat aprobat de către Președintele Autorității, cu instituții și organizații din alte state și cu instituții și organizații regionale sau internaționale, în domeniul său de competență și încheie documente de cooperare internațională care nu sunt guvernate de dreptul internațional cu autorități având competențe echivalente;
* i) susține participarea României la târguri, expoziții și alte asemenea manifestări internaționale din domeniul său de competență.
* j) susține, în colaborare cu celelalte structuri funcționale ale Autorității, participarea demnitarilor în străinătate, la evenimente organizate de state membre UE, state asociate UE sau state non-membre UE, organisme şi organizaţii internaţionale specializate, pentru domeniile de competență ale Autorității, şi coordonează pregătirea poziţiei României;
* k) centralizează, analizează, elaborează și propune măsuri în domeniul relațiilor internaționale pentru îndeplinirea obiectivelor circumscrise Programului de guvernare, politicii externe a României, precum și a obiectivelor specifice instituției;
* l) contribuie la realizarea schimburilor de date și informații între Autoritate și Ministerul Afacerilor Externe și, respectiv, cu structurile celorlalte autorități de stat și guvernamentale din țară sau din străinătate, precum și cu organizațiile internaționale specializate la care Autoritatea are desemnați reprezentanți sau la care România este afiliată;
* m) reprezintă Autoritatea în relația cu Organizația pentru Cooperare și Dezvoltare Economică (OCDE), participând activ la toate formatele de lucru OCDE, inclusiv proiecte, grupuri de lucru, comitete, forumuri globale sau conferințe în domeniul de competență;
* n) asigură centralizarea, promovarea și aprobarea propunerilor pentru constituirea și funcționarea comisiilor mixte prevăzute în aceste documente, precum și actualizarea periodică a componenței acestora;
* o) ține evidența activităților de relații internaționale ce urmează a fi efectuate la nivelul conducerii Autorității, precum și al conducerii structurilor Autorității;
* p) supervizează mandatele de deplasare și rapoartele de activitate întocmite în urma participării personalului Autorității la evenimente europene și internaționale în domeniu;
* q) participă, alături de celelalte structuri funcționale din cadrul Autorității, la elaborarea strategiei naționale în domeniul transformării digitale, inclusiv monitorizarea acțiunilor întreprinse și evaluarea rezultatelor obținute, în scopul asigurării eficienței și eficacității efortului național de îmbunătățire a rezultatelor măsurate prin indicele economiei și societății digitale al Comisiei Europene - DESI și de avansare a României în clasamentul european aferent;
* r) participă, alături de celelalte structuri funcționale din cadrul Autorității, la implementarea strategiei naționale pentru automatizare, robotizare și inteligență artificială, inclusiv prin includerea și coordonarea cu centrele de inovare digitală aliniate la obiectivele Programului Europa Digitală 2021-2027 al Comisiei Europene, prin verificarea conformității documentației cu politicile și reglementările europene;
* s) participă, alături de celelalte structuri funcționale din cadrul Autorității, la elaborarea planului național pentru dezvoltarea competențelor digitale ale cetățenilor României și la implementarea acestuia, în colaborare cu alte autorități competente, cu sectorul privat și cu societatea civilă, în condițiile legii, prin verificarea conformității documentației cu politicile și reglementările europene;
* t) participă, alături de celelalte structuri funcționale din cadrul Autorității, la elaborarea planului național pentru dezvoltarea competențelor digitale în cadrul administrației publice și la implementarea acestuia, în colaborare cu alte autorități competente, în condițiile legii, prin verificarea conformității documentației cu politicile și reglementările europene;
* u) participă, alături de celelalte structuri funcționale din cadrul Autorității, la coordonarea politicilor publice aferente derulării programelor în domeniul transformării digitale, al societății informaționale și al interoperabilității sistemelor informatice ale instituțiilor publice, prin verificarea conformității documentației cu politicile și reglementările europene;
* v) participă, alături de celelalte structuri funcționale din cadrul Autorității, la elaborarea politicilor privind înființarea și dezvoltarea de centre de inovare și incubatoare de afaceri, centre de transfer tehnologic și altele asemenea, în domeniul său de competență, în colaborare cu Secretariatul General al Guvernului;
* w) susține promovarea, în colaborare cu Ministerul Afacerilor Externe și alte instituții abilitate, precum și în colaborare cu celelalte structuri funcționale din cadrul Autorității, a strategiei de informare, comunicare și imagine în statele membre ale Uniunii Europene, precum și în alte state;
* x) colaborează cu celelalte structuri funcționale din cadrul Autorității în vederea realizării obiectivelor propuse şi pentru îndeplinirea atribuţiilor specifice;
* y) îndeplineşte la solicitarea conducerii Autorității alte atribuţii şi soluţionează alte lucrări care se încadrează în specificul serviciului şi în limita de competenţă.